Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 1164/13/8808	Rožňava, 21.10.2014
EEČ : 2-67-327-2014

U Z N E S E N I E

Trestná vec:	obvinená XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 23.11.2013 okolo 03.00 h v XXXXX, na chodbe Colors Clubu na ulici XXXXX, našla mobilný telefón zn. Apple IPhone 5, ktorý si prisvojila, hoci vedela, že jej nepatrí, čím spôsobila škodu XXXXX vo výške najmenej XXXXX €, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ SR v XXXXX, sp. zn. ORP-XXXXX zo dňa 05.09.2014, bolo vznesené obvinenie XXXXX za prečin zatajenia veci podľa § 236 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 
Obvinená ml. XXXXX sa ku skutku priznala v celom rozsahu. Uviedla, že v mesiaci november roku 2013, presný dátum si už nepamätá, bola v XXXXX na diskotéke v podniku Colors. Keď odchádzala domov, na schodisku našla mobilný telefón zn. Apple IPhone 5, čiernej farby. Pýtala sa prítomných, či tento telefón niekto nestratil, nikto jej neodpovedal, preto ho zobrala so sebou, pretože sa jej páčil. Tento telefón dobrovoľne vydala policajtom. Je si vedomá svojho protiprávneho konania. Svoje konanie ľutuje. Poškodenému sa za svoje konanie ospravedlňuje a prípadnú  škodu je ochotná uhradiť. Skutok spáchala z nerozvážnosti, v čase, keď bola ešte mladistvá. Vyjadrila súhlas s prípadným podmienečným zastavením trestného stíhania. 
Svedok - poškodený XXXXX uviedol, že pripúšťa, že mobilný telefón mohol stratiť v klube Colors. Tento mobilný telefón mu bol vrátený. Ako poškodený sa pripája k trestnému konaniu, náhradu škody však nežiada, pretože mobilný telefón mu bol vrátený v nepoškodenom stave, škoda mu nevznikla. 
Vina obvinenej vyplýva i vyčíslenia škody, pripojenej fotodokumentácie. 
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a c)  vzhľadom na osobu obvineného, s prihliadnutím na jeho doterajší život a na okolnosti prípadu možno takého rozhodnutie považovať za dostačujúce. Obvinená ml. XXXXX spáchala prečin zatajenia veci podľa § 236 ods. 1 Tr. zák., za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinená sa k spáchaniu prečinu priznala, svoje konanie oľutovala, spôsobenú škodu uhradila vrátením veci a vyjadrila súhlas s aplikáciou inštitútu podmienečného zastavenia trestného stíhania. 
Obvinená je z miesta bydliska hodnotený kladne. Stredná odborná škola v XXXXX ju hodnotí ako študentku, s ktorou nie sú problémy, školské povinnosti si plní v čo najlepšej miere a zodpovedne. V registri trestov záznam nemá.   
Vzhľadom na uvedené bolo dôvodné postupovať v zmysle § 216 ods. 1,2 Tr. por., t. j. podmienečne zastaviť trestné stíhanie proti obvinenej ml. XXXXX, a určená jej bola skúšobná doba v trvaní 12 (dvanásť) mesiacov, ktorá je s prihliadnutím na jej doterajší život a okolnosti prípadu dostačujúca. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor